ROMȂNIA

JUDEŢUL PRAHOVA

ORAŞ BOLDEŞTI-SCĂENI

CONSILIUL LOCAL

HOTĂRÂRE

- privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni

Având în vedere:

- referatul de aprobare, înregistrat sub nr.1045/22.01.2024, prin care primarul oraşului Boldeşti-Scăeni, propune stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni;

- raportul de specialitate întocmit de compartimentul de resort, înregistrat sub nr.     1046/22.01.2024;

- Hotărârea Consiliului Local nr. 107/25.07.2023 privind modificarea organigramei și a statului de funcţii ale aparatului de specialitate ale primarului oraşului Boldeşti-Scăeni;
- adresa din partea  Sindicatului Liber Primăria Boldeşti-Scăeni, nr.6/19.12.2023;

- prevederile art.11 din Legea nr. 153/2017, legea cadru privind salarizarea personalului plătit din fonduri publice, cu modificările şi completările ulterioare;

- avizul secretarului general, înregistrat sub nr.1047/22.01.2024;


- avizele comisiilor de specialitate nr. 1 şi 3 – dezvoltarea economico-socială şi de mediu, cooperarea interinstituţională pe plan intern şi extern şi respectiv juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;

În temeiul prevederilor art.129 alin. (2) lit.  a), art. 139 alin.(1) şi ale art. 196 alin. (1) lit.  a) din OUG nr. 57/2019 privind Codul administrativ,
Consiliul Local al oraşului Boldeşti-Scăeni, întrunit în şedinţa publică ordinară în data de 29.01.2024, adoptă prezenta hotărâre:


Art.1. Se aprobă salariile de bază pentru funcţionarii publici din cadrul aparatului de specialitate al primarului oraşului Boldeşti-Scăeni, conform anexei nr. 1.


Art.2. Se aprobă salariile de bază pentru personalul contractual din cadrul aparatului de specialitate al primarului oraşului Boldeşti-Scăeni, conform anexei nr. 2.
Art.3. Anexele nr. 1 şi nr.2 fac parte integrantă din prezenta hotărâre.
Art.4. Prezenta hotărâre se aplică începând cu drepturile salariale aferente lunii ianuarie 2024, Hotărârea Consiliului Local nr. 31/27.02.2023 privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni, cu modificările şi completările ulterioare încetându-şi aplicabilitatea.

Art.5. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

PREŞEDINTE DE ŞEDINŢĂ, 

     CĂRPUȘOR SANDA
                                                                                CONTRASEMNEAZĂ

                                                                                SECRETAR GENERAL,

                                                                               TUDOR FLORINA NELI 

